# Årsberetning for Hærland bygdekvinnelag året 2011-2012

Styret har bestått av:

Leder: Marit Holene

Nestleder: Turid Gilland

Sekretær: Bente Myhre

Kasserer: Anne Revhaug

Studieleder: Anne Johanne Dahl

Varamedlemmer til styret: Liv Berger, Turid Gilland og Laila B. Naalum

I tillegg til årsmøte har det vært holdt 9 medlemsmøter, 4 styremøter og 1 kretsstyremøte. Medlemstallet har vært 32.

Vi har hatt følgende program i løpet av året:

November: Tema for medlemsmøte var strikking. Vi hadde besøk av Camilla K. Ertzaas. Det ble også arrangert blodklubb-kveld i Bøndenes Hus. Det ble laget og solgt blodklubb. Overskuddet gikk til restaurering av Bøndenes Hus.

Desember: Adventsmøte i Bøndenes Hus med tradisjonell eftasverd. Petter Simonsen sang og fortalte historier.

Januar: Tema var boka ”Livet på landet” skrevet av Heidi Frøshaug og Cathrine Rød Gundersen. Vi var på besøk på Frøshaug gård hvor forfatterne fortalte morsomt om ideen om å lage egen interiørbok.

Februar: Tema var Peer Gynt. Ruth Mysen på besøk og fortalte.

Mars: Flerkulturelt møte i Bøndenes Hus. Innvandrerkvinner på besøk for å bli kjent med bygda og bygdekvinnelaget. De hadde laget matretter fra hjemlandet.

April: Tema var avfallshåndtering – fellesmøte med Høie og Kirkefjerdingen bygdekvinnelag. Heidi Kirkeby var og fortalte om kildesortering.

Mai: Vi hadde fellesmøte med Trømborg bygdekvinnelag med hagevandring hos Nilsen på Slitu og kaffekos i sansehagen på Edw.Ruud.

Juni: Sommerturen gikk i år til Hafslund hovedgård med omvisning, og bespisning på Bugten restaurant i Skjebergkilen.

September: Samhandling i Eidsberg kommune ved Jan Erik Eide. Reformen er å skulle forebygge i stedet for å reparere, tidlig innsats, samarbeid, tjenester der folk bor, spesialiserte fagmiljøer og sterkere brukermedvirkning. Målet er å få færre innleggelser på sykehus og at kommunen skal håndtere mer selv.

Andre prosjekter i løpet av året har vært brødbaking for 6. klasse på Hærland skole og flatbrødbaking på ungdomsskolen. I år har noen medlemmer også vært med i 4. klasse på Hærland skole og lært elevene å strikke. Alle disse prosjektene var vellykkede som alltid.

Det har vært arrangert mat og vinkurs og lefse- og flatbrødbakekurs i løpet av året.

Også i år har det vært holdt lesesirkel i laget. Boken som ble valgt var Øya av Victoria Hislop.

Bygdas dag i Mysen gikk av stabelen i september. Hærland bygdekvinnelag hadde stand sammen med Trømborg bygdekvinnelag. Det ble solgt sveler og kaffe.

Høsttakkefesten i Hærland kirke med utdeling av 4-års bok. Hærland bygdekvinnelag sto for kirkekaffen og vakker pynting av kirken.

Det har også vært vaskedag i Bøndenes Hus.

Vi har gitt blomster til jubilanter i løpet av året. Saker fra ØBK og NBK har blitt tatt opp og referert på medlemsmøtene. Laget har egen hjemmeside på internett og det legges blant annet ut bilder og artikler fra aktuelle saker. I tillegg ligger halvårsplanen der og opplysninger om laget generelt.

Det har vært god aktivitet i laget i år og mange av medlemmene har bidratt på forskjellige måter. Vi har mistet noen medlemmer, men samtidig har vi fått noen nye. Dette gjør at medlemstallet har holdt seg stabilt det siste året.